આ મંત્રની નવ માળા કરવી બ્રાહ્મણ પાસે મહાપુજા કરાવવી તેમજ ચંડિપાઠ કરાવવો. નવાર્ણ મંત્રનો જાપ કરવો ત્યારબાદ સુહાગન સ્ત્રીને વિધિવત ભોજન કરાવવું તે પછી ફળ સુકો મેવો, વસ્ત્ર શણગાર દક્ષિણા ભેટ આપવી. આમ કરવાથી માતાજી અતિ પ્રસંન્ન થાય છે તેમજ ભક્તને મનવાંછિત ફળની પ્રાપ્તિ પણ થાય છે. કૃષ્માંડા દેવીની પુજામાં નૈવેધ સ્થાને માલપુવાનો ભોગ ધરાવવામાં આવે છે. જે ભક્ત મા ને માલપુવાનો ભોગ ધરાવી તે પ્રસાદને ગ્રહણ કરે છે. તેની બુધ્ધિનો વિકાસ અને નિર્ણય શક્તિમાં વધારો થાય છે.